CELEX: 62005CA0298
Language: sk
Date: 2007-12-06 00:00:00
Title: Vec C-298/05: Rozsudok Súdneho dvora (prvá komora) zo 6. decembra 2007 (návrh na začatie prejudiciálneho konania, ktorý podal Finanzgericht Münster – Nemecko) – Columbus Container Services BVBA & Co./Finanzamt Bielefeld-Innenstadt (Články 43 ES a 56 ES — Dane z príjmov a majetkové dane — Podmienky zdanenia ziskov podniku nachádzajúceho sa v inom členskom štáte — Dohoda o zamedzení dvojitého zdanenia — Metódy oslobodenia alebo započítania dane)

26.1.2008   
            
            
               SK
            
            
               Úradný vestník Európskej únie
            
            
               C 22/3
            
         Rozsudok Súdneho dvora (prvá komora) zo 6. decembra 2007 (návrh na začatie prejudiciálneho konania, ktorý podal Finanzgericht Münster – Nemecko) – Columbus Container Services BVBA & Co./Finanzamt Bielefeld-Innenstadt
   (Vec C-298/05) (1)
   
   (Články 43 ES a 56 ES - Dane z príjmov a majetkové dane - Podmienky zdanenia ziskov podniku nachádzajúceho sa v inom členskom štáte - Dohoda o zamedzení dvojitého zdanenia - Metódy oslobodenia alebo započítania dane)
   (2008/C 22/04)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Münster
   Účastníci konania pred vnútroštátnym súdom
   
      Žalobca: Columbus Container Services BVBA & Co.
   
      Žalovaný: Finanzamt Bielefeld-Innenstadt
   Predmet veci
   Návrh na začatie prejudiciálneho konania – Finanzgericht Münster – Výklad článkov 43, 56, 57 a 58 Zmluvy ES – Sloboda usadiť sa a voľný pohyb kapitálu – Sprostredkované príjmy s vlastnosťami kapitálového vkladu do zahraničnej prevádzkarne platiteľa dane s neobmedzenou daňovou povinnosťou v Nemecku – Vnútroštátna právna úprava stanovujúca započítanie dane z tohto príjmu, vyberanej v cudzine, voči vnútroštátnej dani, v rozpore s ustanoveniami zmluvy uzatvorenej s Belgickom o zamedzení dvojitého zdanenia, ktorá stanovuje použitie metódy oslobodenie od dane
   Výrok rozsudku
   Články 43 ES a 56 ES sa majú vykladať tak, že im neodporuje daňová právna úprava členského štátu, v zmysle ktorej príjmy rezidenta s pobytom na štátnom území, pochádzajúce z kapitálových vkladov do podniku so sídlom v inom členskom štáte, nie sú napriek existencii dohody smerujúcej k zamedzeniu dvojitého zdanenia uzavretej s členským štátom sídla tohto podniku oslobodené od vnútroštátnej dane z príjmu, ale podliehajú vnútroštátnej dani, od ktorej sa odpočíta daň vyrubená v inom členskom štáte.
   
      (1)  Ú. v. EÚ C 271, 29.10.2005.